**Qiyu Zhou** (kiin.: 周齐宇; pinyin: *Zhōu Qíyǔ*; s. 6. tammikuuta 2000 Jingzhou, Kiina), tunnetaan myös nimellä **Nemo Zhou** ja internetissä aliaksella **akaNemsko**, on kiinalaissyntyinen kanadalainen shakinpelaaja. Zhou on maailman shakkiliiton naisten suurmestari (NSM) ja mestari (FM) ja alle 14-vuotiaiden tyttöjen maailmanmestari vuodelta 2014. Zhousta tuli Suomen historian nuorin shakin Suomen mestari hänen voittaessaan 5-vuotiaana alle 10-vuotiaiden yleisen sarjan. Zhoun perhe muutti Kanadaan hänen ollessaan noin 11-vuotias, ja siitä lähtien hän on edustanut Kanadaa. Hänen korkein elo-lukunsa on 2367.

Varhainen elämä
---------------

Zhou syntyi 6. tammikuuta 2000 Changrong Yulle ja Jiehan Zhoulle Jingzhoussa, Kiinassa. Hän aloitti shakinpeluun kolmevuotiaana Ranskassa, jossa hänen isänsä työskenteli. Zhou liittyi shakkikerhoon, jossa hänen lahjakkuutensa shakissa huomattiin hänen kyvystään voittaa 10-vuotiaita poikia, vaikka hän oli pelannut shakkia vasta kuukauden. Zhou muutti Suomeen nelivuotiaana isänsä saadessa töitä VTT:ltä ja Oulun yliopistolta. Vuonna 2005 hänestä tuli Suomen historian nuorin shakin Suomen mestari hänen voittaessaan viisivuotiaana alle 10-vuotiaiden yleisen sarjan. Zhou uusi voittonsa vielä kolme kertaa vuosina 2008–2010.

Vuonna 2008 Zhou voitti nuorten MM-kisoissa Vietnamissa hopeaa alle 8-vuotiaiden tyttöjen sarjassa ja vuonna 2010 naisten Suomen mestaruuden vain kymmenvuotiaana. Vuonna 2014 hän voitti alle 14-vuotiaiden tyttöjen maailmanmestaruuden Durbanissa, Etelä-Afrikassa.

Zhoun perhe muutti Ottawaan, Kanadaan vuonna 2011 Zhoun ollessa noin 11-vuotias.

Myöhempi elämä
--------------

Zhou striimaa Twitchissä ja Chess.com-sivustolla. Vuonna 2020 hänestä tuli ensimmäinen shakkistriimaaja, joka sopi sopimuksen merkittävän esports-organisaation kanssa. Hän puhuu englantia, mandariinikiinaa ja suomea.

Lähteet
-------

1. 1 2  Zhou, Qiyu *ratings.fide.com*. Viitattu 4.1.2024.
2. 1 2  World Youth Chess Championships 2014 u14 Girls *chess-results.com*.  29.09.2014. Chessresults.com. Viitattu 5.1.2024.
3. ↑  Shakkilaakso - Nuorten SM 2005 *web.archive.org*.  3.6.2008.  Arkistoitu 3.6.2008. Viitattu 25.9.2023.
4. 1 2  FIDE Player transfers *ratings.fide.com*. Viitattu 25.9.2023.
5. ↑  Title application (PDF) ((NSM))  2016. Fide. Viitattu 5.1.2024.
6. 1 2  Algonquin College of Applied Arts and Technology: Live – May 2015 *algonquincollege.com*. Viitattu 25.9.2023.
7. ↑  Chess Institute of Canada » Humans of Chess: Qiyu Zhou *web.archive.org*.  26.2.2021.  Arkistoitu 26.2.2021. Viitattu 10.11.2023.
8. ↑  Nemo Qiyu Zhou | Chess Celebrities *Chess.com*. Viitattu 25.9.2023. (englanniksi)
9. ↑  IS: 8-vuotias oululainen voitti shakin MM-hopeaa *Ilta-Sanomat*.  30.10.2008. Viitattu 25.9.2023.
10. ↑  ShakkiNet - shakkipeli/historia *www.shakki.net*. Viitattu 25.9.2023.
11. ↑  Gollom Mark: Meet the young Canadians helping online chess become a pandemic pastime *CBC*.  24. lokakuu 2020. Viitattu 25.9.2023.
12. ↑  WIM Qiyu Zhou reached the goal to become world champion. Now remains one dream: to win the Nobel Prize  2016. Stockholm Chess Challenge.  Arkistoitu 7.4.2016. Viitattu 5.1.2024. (englanniksi)}

Aiheesta muualla
----------------

* FIDE-kortti: Qiyu Zhou (englanniksi)
* Qiyu Zhou ChessGames.com-sivustolla (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |